טונה

טוּנָה (שם מדעי: Thunnini) הוא שבט מיני דגים ממשפחת הקולייסיים שבמחלקת מקריני סנפיר. מיני הטונה הם דגי מאכל בעלי בשר ורוד (בניגוד לרוב הדגים שבשרם לבן), זאת הודות לכמויות גדולות של מיוגלובין. מינים מסוימים של טונות נמצאים בסכנת הכחדה, כמו מיני טונה כחולת סנפיר. חלק ממיני הטונה הם בעלי דם חם. הנפוצה ביותר מביניהם היא הטונית המפוספסת (Euthynnus lineatus).

מיון

ישנם 5 סוגים בשבט זה ובהם 16 מינים:
 סוג ומין יחיד אלוטונוס פלאי (Allothunnus fallai)
 סוג פַּלְמוּדָה (Auxis) - בו 2 מינים
 סוג טוּנִית (Euthynnus) - בו 3 מינים
 סוג ומין יחיד אָטוּנָס שְׁחֹר-קַוִּים (Katsuwonus pelamis)
 סוג טוּנָה (Thunnus) - בו 8 מינים
הגדולה שבסוג טונה היא טונה כחולת סנפיר אטלנטית, הגדולה בבני משפחתה, ששוקלת מעל 650 קילוגרם ואורכה עד 3.5 מטרים.

 מיני הטוּנָה 
ממוזער|טונה זהובה
ממוזער|טונה כחולת-סנפיר אטלנטית
ממוזער|פלמודה ים סופית
 מיני טונה אמיתיים - Thunnus שם תקני שם שכיח שם מדעי אורךמרבי אורךשכיח משקל מרבי גילמרבי רמהטרופית מצב שימור טונה ארוכת-סנפיר טונת אלבקור Thunnus alalunga 140 ס"מ 100.0 ס"מ 60.3 ק"ג 9 שנים 4.31 NT IUCN 3 1.svg קרוב לאיום טונה כחולה טונה כחולת-סנפיר אטלנטית Thunnus thynnus 458 ס"מ 200 ס"מ 684.0 ק"ג 15 שנים 4.43 EN IUCN 3 1.svg בסכנת הכחדה טונה עיננית טונה עין גדולה Thunnus obesus 250 ס"מ 180 ס"מ 210.0 ק"ג 11 שנים 4.49 VU IUCN 3 1.svg פגיע טונה אטלנטית בלקפין טונה Thunnus atlanticus 108 ס"מ 72.0 ס"מ 20.6 ק"ג 4.13 LC IUCN 3 1.svg ללא חשש טונה הדית Thunnus tonggol 145 ס"מ 70.0 ס"מ 35.9 ק"ג 4.50 DD IUCN 3 1.svg אין מספיק נתונים טונה כחולת סנפיר דרומית Thunnus maccoyii 245 ס"מ 160 ס"מ 260.0 ק"ג 20 שנים 3.93 CR IUCN 3 1.svg בסכנת הכחדה חמורה טונה כחולת סנפיר פסיפית Thunnus orientalis 300 ס"מ 200 ס"מ 450.0 ק"ג 15 שנים 4.21 LC IUCN 3 1.svg ללא חשש טונה זהובה טונה צהובת סנפיר Thunnus albacares 239 ס"מ 150 ס"מ 200.0 ק"ג 9 שנים 4.34 NT IUCN 3 1.svg קרוב לאיום מיני 'טונה' נוספים (דמוי-טונה) שם תקני שם שכיח שם מדעי אורךמרבי אורךשכיח משקל מרבי גילמרבי רמהטרופית מצב שימור טונית מפוספסת טונה סקיפ ג'ק שחורה Euthynnus lineatus 84.0 ס"מ 60.0 ס"מ 9.12 ק"ג 3.83 LC IUCN 3 1.svg ללא חשש פלמודה ים-תיכונית פלמידה כחולה Auxis rochei rochei 50.0 ס"מ 4.13 LC IUCN 3 1.svg ללא חשש פלמודה ים-סופית פלמודה אילתית Auxis thazard 65.0 ס"מ 60.0 ס"מ 1.72 ק"ג 5 שנים 4.34 LC IUCN 3 1.svgללא חשש טונית ים-סופית Euthynnus affinis 100.0 ס"מ 60.0 ס"מ 14.0 ק"ג 4.50 LC IUCN 3 1.svg ללא חשש טונית אטלנטית טונה שחורה Euthynnus alletteratus 50.0 ס"מ 4.13 LC IUCN 3 1.svg ללא חשש אטונס שחור קווים סקיפ ג'ק טונה Katsuwonus pelamis 110 ס"מ 80.0 ס"מ 34.5 ק"ג 12 שנים 3.75 LC IUCN 3 1.svg ללא חשש אלוטונוס פלאי Allothunnus fallai 105 ס"מ 86.0 ס"מ 13.7 ק"ג 3.74 LC IUCN 3 1.svg ללא חשש

 שחייה ותזונה 
מהירות השחייה של דגי הטונה יכולה להגיע ל-70 קמ"ש. סנפיר הזנב קשור לשרירים המשמשים לשחייה בעזרת גידים באופן ייחודי ויעיל במיוחד. כמו כן הם בעלי רשת כלי דם מפותחת תחת העור, המשמשת לוויסות טמפרטורת הגוף בעת שחייה איטית וממושכת. בעזרת מערכת זו, דגי הטונה שומרים על טמפרטורת גוף הגבוהה מטמפרטורת המים בה הם שוחים, תכונה הייחודית להם מבין הדגים. לטונות אין מנגנון להנעת מים על פני הזימים, ולכן הם נמצאים בשחייה מתמדת.
דגים אלה הם טורפי-על באוקיינוסים השונים הנעים בלהקות אחרי להקות דגים קטנים (בעיקר מיני סרדינאים שונים ודגים מעופפים) וסרטנאים אך גם יצורים גדולים כמו דיונונים ואף טונות קטנות יותר.

דיג מסחרי
בשנת 2000 דגו 3,605,000 טון דגי טונה, עיקר דיג הטונה מתרכז באסיה.

יפן היא המדינה הראשית בדיג דגי טונה של האוקיינוס השקט, בשנת 2000 יפן דגה 633,000 טון דגי טונה, כ-17 אחוזים מדיג הטונה בכל העולם. טאיוואן הייתה השנייה בדיג דגי טונה, ובשנת 2000 דגה דגי טונה במשקל של 435,000 טון, 12 אחוז מדיג הטונה בכל העולם.

 כדג מאכל 
ממוזער|טונה היא מאכל נפוץ בעולם, ולה דרכים שונות לצריכה. שיטה לצלייה וטיגון בשמן עמוק של טונה בפחית שימורים, על ידי כך הטונה מקבלת מעין טעם מעושן. פחית שימורים היא מהדרכים הנפוצות לשיווק טונה.
 ערך תזונתי 

+למאה גרם טונה:בהירה
בקופסהכחולהזהובהאנרגיה198184130חלבון29.4029.6029.15שומן8.216.280.59ברזל1.391.310.92אומגה 3EPA0.0270.3630.015DPA0.0000.1600.005DHA0.1011.1410.105

 רעילות 
מפאת גודלה ואורך חייה טונה צוברת כספית בכמות ניכרת מדגים אחרים, למשל, תכולת הכספית בדג טונה בהירה (שבה תכולת הכספית הנמוכה ביותר) היא 0.310 ppm ונע עד 0.900 ppm לסוגי הטונה השונים. הצריכה המקסימלית המומלצת לצריכת טונה בהירה לאדם השוקל 70 קילוגרמים היא 163 גרם בשבוע (כקופסה וחצי) (ושווה ל-49.66 mcg כספית). לשם ההשוואה, בסרדינים יש 0.032 ppm, לאדם השוקל 70 קילוגרמים מותר לצרוך 1,530 גרם ממזון זה בשבוע.

דגי הטונה מכילים כמות גדולה של היסטידין וטיפול לא תקין בהם לאחר שנידגו, יכול לגרום להרעלת מזון סקומברואידית.
עבור נשים בהיריון, נשים מניקות וילדים יש לנקוט רף מחמיר אף יותר או להימנע מטונה כלל. משרד הבריאות הישראלי ממליץ לנשים בהיריון להימנע מסטייק טונה ומטונה אלבקור, אבל לעומת זה ממליץ להן לאכול מטונה בהירה בקופסאות שימורים.

קישורים חיצוניים




הערות שוליים

קטגוריה:דגי מאכל
קטגוריה:קולייסיים
קטגוריה:דגים: טורפי-על
קטגוריה:שבטי בעלי חיים